Nio lancerer nyt billigt elbilmærke i Europa

Et nyt elbilmærke kommer til Europa tidligt næste år, nemlig Nio-ejede Onvo. Den første model der sendes til Europa bliver Tesla Model Y-konkurrenten Onvo L60, der blev lanceret i Kina i september måned.

Onvo L60, er en mellemstor SUV med en længde på 4,83 meter, bredde på 1,92 meter og højde på 1,64 meter. Den tilbyder en række batterimuligheder med kapaciteter på 60 kWh, 90 kWh og 150 kWh, hvilket giver en rækkevidde på henholdsvis 555, 730 og 1.000+ kilometer, ifølge den gavmilde kinesiske CLTC-standard.

Selvom de præcise WLTP-tal endnu ikke er offentliggjort, kan man estimere dem ved at reducere CLTC-værdierne med cirka 20 procent. Dette giver følgende omtrentlige WLTP-rækkevidder:

60 kWh batteri: Cirka 444 kilometer.

90 kWh batteri: Cirka 584 kilometer.

150 kWh batteri: Cirka 800 kilometer.

Onvo L60 er målrettet Tesla Model Y og andre lignende modeller i mellemklassesegmentet. Den skiller sig dog ud ved at kombinere en lavere produktionsomkostning med høj kvalitet og ydeevne, hævder Nio. Dette giver Nio mulighed for at tilbyde konkurrencedygtige priser uden at gå på kompromis med funktionaliteten.

Priserne i Kina starter ved 219.900 yuan (cirka 215.000 kroner), og det forventes, at prisen i Europa vil begynde omkring 299.000 kroner. Nios direktør, William Li, bemærker dog, at de europæiske importtariffer gør det dyrere at eksportere biler fra Kina, hvilket kan påvirke prissætningen.

Onvo L60 er en direkte konkurrent til den populære Tesla Model Y.

På trods af dette udvider Nio deres tilstedeværelse i Europa, blandt andet med åbningen af et showroom i Amsterdam tidligere på året. Med den bilige(re) Onvo L60 i Europa sigter Nio mod at diversificere sit produktsortiment og tiltrække en bredere kundebase, alt imens de styrker deres position som en nøglespiller på det globale elbilmarked.

Nio lancerer nyt billigt elbilmærke i Europa